José Garro

Marcos José Garro Senei de Artola (Arrasate, 1623 - Donostia, 1702ko urriaren 15a) gipuzkoar militar eta politikaria izan zen.

Biografia 
Militar ikasketak egiten hasi zen gaztetan eta Portugalgo eta Kataluniako kanpainetan borrokatu zen. 1671. urtean Santiagoko ordenako zaldun egin zuten.

Armadan arazoak zituenez, Amerikara joan zen karrera egiteko. Tucumán (1674-1678), Buenos Aires (1678-1682) eta Txileko (1682-1692) gobernadorea izan zen. 1680. urtean, Sacramentoko portugaldarren koloniari eraso egin zion eta Lobo jenerala atxilo hartu zuen. Txileko kapitain nagusi izendatu zuten 1682an.

Iberiar Penintsulara itzuli eta Gibraltarreko buruzagia izan zen 1701era arte. Britainiarrek 1704an okupatu zuten. 1701 eta 1702 artean Gipuzkoako gobernadorea izan zen.

Donostian hil zen 1702an.

Erreferentziak 

Arrasateko militarrak
Gipuzkoako politikariak
Espainiako jeneralak
Hogeita Hamar Urteko Gerrako militarrak
Donostian hildakoak